Врз основа на члена 5 став 3 од Законот за јавните претпријатија ( Службен весник на Република Северна Македонија бр. 38/96, 9/97, 6/02, 40/03, 49/06, 22/07, 83/09, 97/10, 6/12, 119/13, 41/14, 138/14, 45/15, 61/15 и 39/16)ЈПВ Лисиче доставува:

**ШЕСТМЕСЕЧЕН ИЗВЕШТАЈ**

**ЗА**

**ФИНАНСИСКОТО РАБОТЕЊЕ**

**НА**

**ЈАВНОТО ПРЕТПРИЈАТИЕ ЗА ВОДОСТОПАНСТВО**

**`ЛИСИЧЕ`**

**Јули- Декември 2020**

**СОДРЖИНА**

**УВОД**

**I.**

1. **Преглед на остварени приходи**
2. **Преглед на остварени расходи**
3. **Споредбени показатели на:**

**а) планирано со остварено во тековната година**

**б) остварено во тековниот период со оствареното во истиот период од претходната година**

**4. Остварен финансиски резултат од работењето на претпријатието во шестомесечието.**

**II.**

1. **Состојба на вкупни неизмирени обврски на претпријатието**

**а) спрема добавувачи во земјата-други**

**б) спрема добавувачи во земјата – градежни претпријатија изведувачи на градежните работи на објектот ХС Лисиче и останати претпријатија вклучени во неговата изградба**

**6. Состојба на вкупни ненаплатени побарувања на претпријатието**

**III.**

1. **Анализа на бројната состојба на вработените**

**а) на неопределено време**

**б) на определено време**

**8. Просечно исплатена нето плата по вработен**

**IV.**

**9.Преглед на состојбата на жиро сметките на претпријатието:**

**а) денарски сметки**

**б) девизни сметки**

**V. Други податоци за финансиското работење на претпријатието**

**ВОВЕД**

Јавното претпријатие за водостопанство Лисиче, е формирано за водење и организација на изградбата на Хидросистсемот Лисиче. Обезбедувањето на средства за негово функционирање се врши преку Министерството за земјоделство, шумарство и водостопанство, како и од сопствени средства. За извршување на неговите инвестициони функции за оваа година обезбедени се средства од Буџетот на Република Северна Македонија за 2020 година во раздел 14001 Министерство за земјоделство, шумарство и водостопанство, Програма 6 Водостопанство, потпрограма 6Б Хидросистем Лисиче, како и средства од сопствени извори.

Во текот на 2020 година предвидено е да се извршат работи во вкупна вредност од 14.550.000,00 денари. Меѓутоа поради настанатата криза со Ковидот извршена е корекција на планираните износи и таа по квартали треба да изнсува вкупно 9.650.000,00 денари.

* 1 квартал – 1.950.000,00 денари, / 1.950.000,00
* 2 квартал – 2.630.000,00 денари,/ 1.500.000,00
* 3 квартал – 5.920.000,00 денари,/ 2.370.000,00
* 4 квартал – 4.050.000,00 денари,/ 3.830.000,00
* Вкупно – 14.550.000,00 денари./9.650.000,00

Трошоците од работењето што ги прави претпријатието сес искажуваат преку финансискиот план, кој се донесува за секој календарска година заедно со Годишната инвестициона програма.

Во финансискиот план се содржани исклучиво трошоците што се однесуваат на платите на вработените и тековните трошоци за работењето, како и изворите на приходите за покривање на тие трошоци.

Вкупните трошоци за работење на претпријатието предвидени во Финансискиот план за 2020 година изнесуваат 21.360.000,00 денари.

**I.**

**1. Преглед на остварени приходи**

Во ова шестомесечие ЈПВ Лисиче ги има остварено следните приходи:

1. Средства од Буџетот на РСМ – 2.891.500 + 10.399.065 (за кредитот)
2. Приходи од продажба на вода за пиење – 10.317.820
3. Приходи од вода за наводнување – 344.487
4. Приходи од каматаи и останати приходи – 48.445
5. Вкупни приходи – 24.498.764 денари.

**2. Преглед на остварени расходи**

Во текот на ова шестомесечие направени се расходи во износ од ...... денари. Структурата на расходите е прикажана во табелата за трошоци.

Табела на трошоци: Јули – Декември 2020 година.

|  |  |  |  |  |  |  |
| --- | --- | --- | --- | --- | --- | --- |
| р.  б. | Опис | Планирано второ шестомесечие  2020  1 | Остварено второ шестомесечие 2020  2 | Остварено  Второ шестомесечие  2019  3 | Индекс  ост.2020/  пла.2020  2 : 1  4 | Индекс  2020/о  2019/о  2 : 3  5 |
| ***I*** | ***Вкупни приходи*** | **26.460.000** | **24.498.764** | **25.264.682** | **92** | **96** |
| 1. | Средства од буџет  (Субвенции и трансфери) | 3.500.000 | 2.891.500 | 2.500.000 | 82 | 115 |
| 2. | Буџет на РМ – отплата на главнина | 10.310.000 | 10.399.065 | 10.365.669 | 100 | 100 |
| 3. | Буџет на РМ – камата по кредит | 490.000 | 497.447 | 530.538 | 101 | 93 |
| 4 | Приходи од прода на вода за пиење | 11.320.000 | 10.317.820 | 11.127.660 | 91 | 92 |
| 5. | Приходи од продажба на основни средства | 140.000 | 0 | 0 | 0 | 0 |
| 6. | Приходи од вода за наводнување | 650.000 | 344.487 | 591.530 | 52 | 58 |
| 7. | Приходи од камат и остан. приходи | 50.000 | 48.445 | 149.285 | 96 | 32 |
|  |  |  |  |  |  |  |
| ***II*** | ***Вкупни расходи*** | **42.973.500** | **42.893.546** | **40.884.502** | **99** | **104** |
| 1. | Трошоци за суров. и материјали | 80.000 | 153.064 | 67.238 | 190 | 227 |
| 2. | Трошоци за материјали | 160.000 | 202.693 | 183.407 | 126 | 110 |
| 3.. | Трошоци за енергија | 400.000 | 415.899 | 315.517 | 103 | 132 |
| 4. | Потрошени резервни делови | 150.000 | 75.839 | 89.821 | 50 | 84 |
| 5. | Трошоци за ситен  инвентар | 140.000 | 27.062 | 132.689 | 19 | 20 |
| 6. | Транспортни услуги ) | 150.000 | 100.359 | 168.746 | 66 | 59 |
| 7. | Поштенс, телеф. усуги и интернет | 150.000 | 143.698 | 148.724 | 95 | 96 |
| 8 | Услуги за одржува  ње и заштита | 110.000 | 92.540 | 120.912 | 84 | 76 |
| 9 | Трошоци за инвестиционо одржување | 1.200.000 | 1.791.524 | 632.600 | 149 | 283 |
| 10 | Комунални услуги | 45.000 | 48.070 | 69.554 | 106 | 69 |
| 11 | Останати услуги | 150.000 | 157.777 | 186.571 | 105 | 84 |
| 12 | Плата и надомест. на плата | 6.700.000 | 6.249.955 | 5.558.030 | 93 | 112 |
| 13 | Останати трошоци на вработените | 840.000 | 878.498 | 100.418 | 104 | 89 |
| 14 | Амортизација на нематеријални и материјални средства | 31.000.000 | 30.818.786 | 31.065.500 | 99 | 99 |
| 15 | Дневници за сл. пат. и патни т-ци | 20.000 | 0 | 69.459 | 0 | 0 |
| 16 | Надоместоци на  трошоц. на вработ | 80.000 | 48.929 | 109.756 | 61 | 44 |
| 17 | Трошоци за надо мест на УО и НО | 437.500 | 717.774 | 76.7953 | 164 | 93 |
| 18 | Трошоци за репрезентација | 50.000 | 22.964 | 27.593 | 45 | 83 |
| 19 | Премии за  осигурување | 0 | 0 | 0 | 0 | 0 |
| 20 | Банкарски услуги и трошоци | 35.000 | 35.512 | 40.732 | 101 | 87 |
| 21 | Дан. прид. кои не зависат од резулт. | 10.000 | 18.487 | 11.472 | 184 | 161 |
| 22 | Останати трошоци од работењето | 420.000 | 310.734 | 429.550 | 73 | 72 |
| 23 | Останати расходи од работењето | 145.000 | 130.868 | 59.596 | 90 | 219 |
| 24 | Договорени камати од кредитни односи | 490.000 | 496.797 | 528.595 | 101 | 94 |
| 25 | Договорени казнени камати | 10.000 | 30 | 69 | 0,3 | 43 |
|  | **ДОБИВКА/**  **ЗАГУБА од работењето** | **-16.513.500** | **-18.394.782** | **-15.619.820** |  |  |
|  | ПРИХОДИ ( по финансиски план за 2020г.) | 10.020.000 | **9.769.188** | **11.512.663** |  |  |
|  | РАСХОДИ ( по финансиски план за 2020 г.) | 10.020.000 | **9.786.439** | **8.657.807** |  |  |
|  | **ДОБИВКА/ЗАГУБА по Финансискиот план** | **0** | **-17251** | **+2.854.856** |  |  |
| ***III*** | ***Побарувања, обврски, парични средства и човечки ресутси*** |  |  |  |  |  |
| ***1*** | ***Вкупно неподмире***  ***ни обврски*** |  | 551.048 | 1.417.475 |  |  |
| ***2*** | ***Вкупно ненаплате***  ***ни побарувања*** |  | 3.382.428 | 3.567.270 |  |  |
|  |  |  |  |  |  |  |
| ***3*** | ***Состојба на жиро***  ***сметки*** |  | **7.574.223** | **8.328.643** |  |  |
| 1. | Стопанска банка |  | 0 | 117.008 |  |  |
| 2. | Комерциј. банка |  | 86.038 | 5.250.362 |  |  |
| 3. | Тутунска банка  транс-ка с-ка |  | 0 | 168 |  |  |
| 4. | Централна кооп.  банка |  | 7.488.185 | 2.961.105 |  |  |
|  |  |  |  |  |  |  |
| ***4*** | ***Вкупен број на***  ***вработени лица*** |  | 28 | 27 |  |  |
| 1. | Вработени на  неопределено вре. |  | 24 | 24 |  |  |
| 2. | Вработени преку  Агенц. за прив. вр |  | 3 | 2 |  |  |
| 3. | Вработени по договор за дело |  | 1 | 1 |  |  |
|  |  |  |  |  |  |  |
| ***5*** | ***Износ на просечно***  ***исплат. нeто плата*** |  | 25.649 | 24.256 |  |  |

**3.Споредбени показатели на:**

а) планираното со оствареното во шестомесечието од тековната година.

Во приложената табела се прикажани износите на направените трошоци во ова шестомесечие и нивната споредба со планираните износи. Од добиените коефициенти јасно се гледа дека направените трошоци се помали во однос на планираните трошоци за 1%. Имено направени се трошоци во висина од 42.893.546 денари, а планирани се трошоци во висина од 42.973.500 денари.

б) оствареното во тековниот период со оствареното во истиот период од претходната година.

Во приложената табела се прикажани и направените расходи во истиот период од претходната година. Споредувајќи ги реализираните расходи во овој период од оваа година, со истиот период лани, може да се забележи дека истите се за 4% повисоки. Претходната година направени се расходи во износ од 40.884.502 денари, а оваа во висина од 42.893.546 денари.

1. **Остварен финансиски резултат од работењето на претпријатието во шестомесечието.**

ЈПВ Лисиче, е формирано со основна цел да ја води инвестицијата, односно изградбата на Хидросистемот Лисиче и да стопанисува со изградените објекти. Продажбата на суров вода за пиење на комуналното претпријатие Дервен претставува еден од главните извори на финансирање на претпријатието. Вкупните приходи што ги има остварено во овој период во износ од 24.498.764 денари, се помали од вкупните расходи што се направени во износ од 42.893.546 денари, односно приходите се 57% од расходите. Во ова шестомесечие испорачани се 2701000 метери кубни вода, додека во истиот период лани таа количина изнесувала 3332000 метри кубни вода. Истовремено цената на водата изнесува 3,82 денари за еден метар кубен.

**II.**

1. **Состојба на вкупни неизмирени обврски на претпријатието:**

**а) спрема добавувачите во земјата за тековни активности**

Кон добавувачите во земјата за тековни активности, а под тоа се подразбираат сите оние активности кои му овозможуваат функционирање на препријатието, неизмирените обврски изнесуваат 551.048,00 денари.

**б) спрема добавувачи во земјата – градежни претпријатија изведувачи на деловни активности на објектот ХС Лисиче и останатите претпријатија вклучени во неговата изградба и одржување:**

Во овој период реализирани се средства во износ од 3.451.826 денари.

Спрема изведувачите на инвестициони активности претпријатието нема никакви обврски.

Видот и вредноста на извршените работи во ова шестомесечие се прикажани во Табелата за реализирани инвестициони активности.

Во ова шестомесечие планирани се средства за реализација во износ од 9.970.000 денари, односно после корекцијата поради кризата со Ковид – 6.200.000 денари а реализирани се 3.451.826 денари или 55% од планираниот износ, односно ако споредиме со дополнителните работи кои изнесуваат вкупно 7.281.026 денари и реализираните 3.451.826, процентот на реализација е 47%.

1. **Состојба на вкупни ненаплатени побарувања на претпријатието.**

Вкупните побарувања на претпријатието заедно со спорните изнесуваат 3.382.428,00денари.

**III.**

**7. Анализа на бројната состојба на вработените.**

**а) на неопределено време**

Во ЈПВ Лисиче вработени се дваесетичетири ( 24) лица на неопределено време.

Структурата по образование на вработените е следна:

* Градежни инжинери – 2
* Дипломирани економисти – 3
* Дипломиран биолог – 1
* Дипломиран биохемичар – 1
* Дипломиран правник – 1
* Дипломиран машински инжинер – 1
* Дипломиран етнолог – 1
* ССС - 11
* Основно – 3

Тројца од вработените имаат академско звање Магистер.

**б) на определено време**

Во ЈПВ Лисиче на определено време преку агенција има ангажирано три (3) лица, а со договор на дело едно (1) лице. Вкупно на определено време се ангажирани 4 лица.

**8.Просечно исплатена нето плата по вработен.**

Просечно исплатената нето плата по вработен во претпријатието изнесува 25.649 денари.

**IV.**

**9.Преглед на состојбата на жиро сметките на претпријатието.**

а) денарски сметки

Вкупното салдо на трансакциските сметки на претпријатието во ова шестомесечие изнесува 7.574.223 денари.

б) девизни сметки

ЈПВ Лисиче не располага со девизни сметки.

**V. Други податоци за финансиското работење на претпријатието.**

Собирањето, обработката и снабдувањето со вода е главна стопанска активност на претпријатието. Од неа се оставува и грото на приходи. Исто така претпријатието остварува и приходи од наплата на надоместок за користење на вода за наводнување. Тој надоместок се наплатува за водата што се користи од цевководот кој води од браната Лисиче до градот Велес, а кој е наменет само за водоснабдување на градот со вода за пиење и од цевководот од езерото Младост кој се простира по површините на поранешниот агрокомбинат Лозар, а кои сега ги стопанисуваат повеќе концесионери. Приходите од оваа споредна дејност од година во година се намалуваат и не претставуваат некој значаен извор на финансиски средства.

**Извештај за реализирани инвестициони активности за 2020 год.**

|  |  |  |  |  |  |
| --- | --- | --- | --- | --- | --- |
|  | Планирани инвестициони активности за соодветниот период согласно Годишната инвестициона прорама на претпријатието, одобрена од Владата на Р. Македонија | Планирани буџетски средства за соодв. инвест. активност за периодот согласно Год. Инвестиц. програма | Планирани буџетски средства за соодв. инвест. активност за периодот согласно Год. Инвестиц. програма  **Второ Шестом.** | Реализирани буџетски средства за соодв. инвест. активност за периодот согласно Годиш. инвестиц. програма | Процент на реализац. на планир. буџетски средства |
| 1 | Тековно одржување, промена на уље хидрол и редовна контрола на хидраулични системи во Водозафатна кула | **300.000** |  |  |  |
| 2 | Контрола и сервис на катодна заштита на цевководот од излезна градба до тиролскиот зафат | **50.000** | 50.000 | 0 |  |
| 3 | Геодетски мерења на брана „Лисиче” (две мерења) и на брана Отовица (едно мерење) со изработка на елаборати. | **600.000** | 600.000 | 249.000 | 42 |
| 4 | Изработка на студии за анализа-регистрација на силни земјотреси за брана „Лисиче” и за брана Отовица | **250.000** | 250.000 | 250.000 | 100 |
| 5 | Сеизмички мониторинг, одржување на сеизмолошки инструменти за брана „Лисиче” и за брана Отовица со изработка на елаборати | **300.000** | 300.000 | 300.000 | 100 |
| 6 | Изработка на елаборати за анализа и оценка на стабилноста и функц. на браните со придр. објекти и стабилноста на теренот околу браните и аукумулациите за браните Лисиче и Отовица за 2020 година. | **120.000** | 120.000 | 118.000 | 98 |
| 7 | Тековно одржување на системот за узбуна и тревога | **120.000** | 60.000 | / |  |
| 8 | Изработка на основен проект за снабдување на технолошка и противпожарна вода во командно администр. зграда на брана Лисиче | **500.000** | 500.000 | / |  |
| 9 | Ревизија на основен проект за снабдување на технолошка и противпожарна вода во командно администр. зграда на брана Лисиче | **50.000** |  | / |  |
| 10 | Набавка на услуги за вршење на стручен надзор на изведба или санација на инвестициони објекти на ЈПВ Лисиче-Велес | **200.000** |  |  |  |
| 11 | Изработка на елаборат за последиците од ненадејно рушење на брана Отовица со сигнализациона мрежа за опасноста низводно од браната | **800.000** | 800.000 | 800.000 | 100 |
| 12 | Ревизија на елаборат за последиците од ненадејно рушење на брана Отовица со сигнализациона мрежа за опасноста низводно од браната | **80.000** | 80.000 |  |  |
| 13 | Изведба на мерен праг на река Тополка | **800.000** |  | 0 |  |
| 14 | Анти корозивна заштита во Хавариска затворачница и Опточен тунел | **600.000** | 600.000 | 600.000 | 100 |
| 15 | Тековно одржување на системот за пренос на податоци од хидролошки станици | **80.000** |  |  |  |
| 16 | Изработка на Физибилити студија за соларна фотонапонска централа од 1 мгб поставена на брана Лисиче | **500.000** |  | / |  |
| 17 | Набавка на противпожарна опрема | **70.000** |  | 44.800 | 64 |
| 18 | Набавка на лабораториска опрема (Автоклав, Спектрофотометар, Термостат за дигестија со соодветни тестови и реагенси и УВ кабинет) | **2.570.000** | 2.570.000 | / |  |
| 19 | Изработка на Основен проект за регулација на водите од суводолица во преливен орган на брана Лисиче и ревизија на проектот | **330.000** | 330.000 | / |  |
| 20 | Набавка на теренско моторно возило | **880.000** | 880.000 | 880.000 | 100% |
| 21 | Изработка на Ревизија на Основен проект за решавање на проблемот со неповолната филтрација на брана Лисиче | **70.000** |  | 69.000 | 99 |
| 22 | Поправка на дел од пристапниот пат до Излезна градба во должина од околу 150 метри | **340.000** |  |  |  |
| 23 | Изработка на проект и ревизија на истиот за поправка на дел од пристапниот пат до Излезна градба во должина од околу 150 метри | **16.000** |  |  |  |
| 24 | Набавка и монтажа на лед светилки на брана Лисиче | **24.000** |  |  |  |
|  | **ВКУПНО:** | **9.650.000** | **7.140.000** | **3.310.800** | **46%** |
|  | **Извршени инвестициони актив- ности кој не се предвидени со Програмата за работа** |  |  |  |  |
| 25 | Сервисирање на крановите | **38.500** | 38.500 | 38.500 |  |
| 26 | Изведба на преградни ѕидови, ПВЦ врата и ламинат во барака | **44.280** | 44.280 | 44.280 |  |
| 27 | Набавка на компјутерска опрема, лаптопи | **58.246** | 58.246 | 58.246 |  |
|  | **СЕ ВКУПНО:** | **9.791.026** | **7.281.026** | **3.451.826** | **47%** |

Изработил

Никола Стојанов

Директор

Дејан Арсовски